Vysoké skalky

Vysoké skalky () sú najvyšší vrch Pienín, krajinného celku Východných Beskýd. Nachádzajú sa na slovensko-poľskej hranici, približne  severozápadne od Starej Ľubovne a sú súčasťou Pieninského národného parku.

Poloha 
Vrch sa nachádza v strednej časti plošne neveľkého pohoria, približne  severovýchodne od obce Stráňany. Nachádza sa na hranici Prešovského kraja a Malopoľského vojvodstva, na rozhraní okresu Stará Ľubovňa a Powiatu nowotarského. Zasahuje na katastrálne územie obce Stráňany a mesta Szczawnica. Masív leží v povodí riek Poprad a Dunajec.

Opis 
Vrch je súčasťou výrazného masívu, situovaného v juhovýchodnej časti pohoria. Súčasťou masívu je tiež juhozápadne situovaná Kýčera () a juhovýchodne ležiaca Vysoká (). Severovýchodné svahy odvodňujú prítoky riečky Grajcarek, smerujúcej do Dunajca, juhozápadné úpätie odvádza vodu rovnakej rieke prítokmi Lipníka. Juhovýchodné svahy sú pramennou oblasťou Kamienky, smerujúcej do rieky Poprad. Prevažná časť vrchu je zalesnená a poskytuje tak len obmedzené výhľady najmä na okolité vrchy.

Výhľady 
Vďaka nadmorskej výške a vrcholovej skalnatej časti ponúka obmedzené, no ďaleké výhľady. Z vhodných lokalít je mimo okolitých vrchov dobre pozorovateľných viacero prihraničných vrchov, no pri vhodných podmienkach sú viditeľné Levočské vrchy, Čergov, no aj Vysoké Tatry a Babia hora.

Prístup 
Priamo na vrchol nevedie značkovaný chodník, no  značkovaná trasa traverzuje vrchol severnou stranou. Najľahší prístup zo slovenskej strany je po  trase z malého sedla na ceste východne od obce Stráňany.

Referencie

Pozri aj 
 Zoznam vrcholov v Pieninách
 Pieniny
 Pieninský národný park

Iné projekty

Externé odkazy 
 Poloha na turistickej mape

Vrchy v Pieninách
Tisícovky na Slovensku
Vrchy v okrese Stará Ľubovňa